**A Lakosság Figyelmébe!**

2024. júliusban Tiszamogyorós településen is veszettséget állapított meg rókában az állategészségügyi szolgálat. Az ukrán határ menti területen 2023. őszétől több eset is előfordult.

A magyarországi rókaállomány veszettséggel való fertőzöttségének kizárása; a veszettség esetleges megjelenésének minél előbbi felderítése; illetve az emberi megbetegedések megelőzése érdekében az alábbiakra hívom fel a figyelmüket.

-A veszettség elleni védekezés részletes szabályairól szóló 164/2008. (XII. 20.) FVM rendelet – 4. § (1) bekezdése alapján minden **3 hónaposnál idősebb kutyát kötelező évente** **veszettség ellen beoltatni**. **Ajánlott a macskák veszettség elleni oltása is.**

-Valamennyi idegrendszeri tüneteket mutató, rendellenesen viselkedő emlős állat, illetve madár észlelése esetén jelezni kell azt a szolgáltató vagy hatósági állatorvosnak, vadon élő állatok esetén a vadászatra jogosultnak, vadászati hatóságnak. A veszettség tüneteiről és a veszettség gyanújáról bővebb, közérthető információ olvasható a NÉBIH tematikus honlapján: veszettsegmentesites.hu.

-A betegségre gyanús vagy természetellenesen viselkedő állatot – amennyiben az elzárása egyáltalán lehetséges és veszély nélkül megtehető – olyan helyre kell elkülöníteni, ahol más állatokkal nem érintkezhet.

- Amennyiben **külterületen elhullottan talált rókát vagy** egyéb vadon élő emlősállat hulláját észleli, hagyja érintetlenül és jelezze azt a területen működő vadászatra jogosultnak.

 **dr. Tamás Péter Ferenc**

 **vármegyei főállatorvos**

 **Szabolcs-Szatmár-Bereg Vármegyei**

 **Kormányhivatal**